**ΠΟΙΟΣ ΕΙΝΑΙ Ο ΑΝΘΡΩΠΟΣ**

**+ Eργασία**

**Ψάξτε, αναζητήστε, εντοπίσετε, δημιουργούς στη γειτονιά σας, το χωριό, την πόλη σας, που να έχουν δημιουργήσει, έμπρακτα, για το κοινό καλό, ως ομοιώσεις Θεού, ως άνθρωποι ιερείς της δημιουργίας, με ελεήμονα καρδιά με τάλαντα, με ανιδιοτελή προσφορά(διακονία), φιλοπτωχεία και ευποιΐα ως ήρωες και πάντα ευγενικοί.**

Πριν από δύο χρόνια ο πατέρας μου με πήρε μαζί του σε ένα συνέδριο που διοργάνωνε η εταιρεία του για να γνωρίσω έναν σπουδαίο άνθρωπο, όπως μου είπε. Όταν φτάσαμε μου εξήγησε ότι πρόκειται για έναν εξαιρετικό καρδιοχειρουργό με το όνομα **Αυξέντιος Καλαγκός**. Μου έκανε μεγάλη εντύπωση το όνομά του, αλλά ακόμη μεγαλύτερη εντύπωση μου έκαναν τα όσα είπε. Γεννήθηκε και μεγάλωσε στην Κωνσταντινούπολη και από μικρός ήθελε να γίνει καρδιοχειρουργός, ακολουθώντας τη συμβουλή του πατέρα του:<<Να προσπαθήσεις να γίνεις κάποιος που να προσφέρει στους ανθρώπους>>. Έτσι, αφού τελείωσε τις σπουδές του άρχισε να εκτελεί τα καθήκοντά του στην Ελλάδα και στο εξωτερικό. Μέχρι σήμερα έχει χειρουργήσει δωρεάν περίπου 15.000 παιδιά! Έχει καθιερώσει κάποιες μέρες που εξετάζει,χωρίς αμοιβή, στο ιατρείο του άπορα παιδιά. Επίσης, προσφέρει αφιλοκερδώς τις γνώσεις του εκπαιδεύοντας γιατρούς του Τρίτου κόσμου.

Πέρυσι, έτυχε να ακούσω ξανά το όνομά του, αυτή τη φορά από την δασκάλα των αγγλικών μου. Επειδή το παιδάκι της είχε ένα πολύ σοβαρό καρδιολογικό πρόβλημα, το εμπιστεύτηκε στα χέρια του Καλαγκού. Μου μίλησε με μεγάλο ενθουσιασμό και ευγνωμοσύνη για τον άνθρωπο που έσωσε τη ζωή της μικρής Φαίης.

Εύχομαι και εγώ μια μέρα να μπορέσω να φανώ χρήσιμος στους ανθρώπους μέσα από την επιστήμη που θα διαλέξω.

**ΕΡΓΑΣΙΑ ΚΟΚΚΑΛΙΑΡΗ ΘΕΟΔΩΡΟΥ**